U-I-313/06
Natisni
Opravilna št.:
U-I-313/06
Datum odločitve:
13. 3. 2008
ECLI:
ECLI:SI:USRS:2008:U.I.313.06
Akt:
Pravilnik o plačilih staršev za programe v vrtcih (Uradni list RS, št. 44/96, 1/98, 84/98, 102/2000, 111/2000, 92/02, 120/03, 110/05 in 45/06), 3. odst. 4. čl. in 4. a čl.
Izrek:
Postopek za oceno ustavnosti in zakonitosti tretjega odstavka 4. člena in 4.a člena Pravilnika o plačilih staršev za programe v vrtcih (Uradni list RS, št. 44/96, 1/98, 84/98, 102/2000, 111/2000, 92/02, 120/03, 110/05 in 45/06) se ustavi.
Evidenčni stavek:
Postopek za oceno ustavnosti in zakonitosti predpisa se ustavi, če predlagatelj zahteve v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Državni svet
Datum vloge:
20. 6. 2006
Vrsta odločitve:
sklep
Vrsta rešitve:
ustavitev
Dokument:
US28028
Dokument v PDF obliki:
U-I-313-06.pdf
101 KB
Prenesite datoteko
U-I-313/06-9
13. 3. 2008
SKLEP
Ustavno sodišče je v postopku za oceno ustavnosti in zakonitosti, začetem z zahtevo Državnega sveta, na seji 13. marca 2008
sklenilo:
Postopek za oceno ustavnosti in zakonitosti tretjega odstavka 4. člena in 4.a člena Pravilnika o plačilih staršev za programe v vrtcih (Uradni list RS, št. 44/96, 1/98, 84/98, 102/2000, 111/2000, 92/02, 120/03, 110/05 in 45/06) se ustavi.
Obrazložitev
1. Predlagatelj je vložil zahtevo za oceno ustavnosti in zakonitosti tretjega odstavka 4. člena in 4.a člena Pravilnika o plačilih staršev za programe v vrtcih (v nadaljevanju Pravilnik), ker naj bi bilo z njima plačevanje programov v vrtcih za kmete neutemeljeno urejeno drugače kot za druge in v neskladju s 14., 87., 120. in 153. členom Ustave ter s 33. členom Zakona o vrtcih (Uradni list RS, št. 100/05 – ZVrt). Predlagal je, naj Ustavno sodišče tretji odstavek 4. člena in 4.a člen Pravilnika odpravi, ker naj bi se škodljive posledice izpodbijane ureditve kazale v povišanem plačilu staršev za programe v vrtcih.
2. Z uveljavitvijo novega Pravilnika o plačilih staršev za programe v vrtcih (Uradni list RS, št. 129/06) je izpodbijani Pravilnik prenehal veljati. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, 64/07 – ur. p. b. – v nadaljevanju ZUstS). Zato je Ustavno sodišče predlagatelja pozvalo, naj pojasni, ali vztraja pri vloženi zahtevi, ter pojasni izkazovanje pogojev iz navedenega člena. Opozorilo ga je na posledice, če na poziv ne odgovori. Ker predlagatelj na poziv ni odgovoril, je Ustavno sodišče postopek ustavilo.
3. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Jože Tratnik ter sodnice in sodniki dr. Janez Čebulj, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik